สวัสดีค่ะ เมื่อเดือนสิงหาที่ผ่านเดือนนี้ประจำเดือนไม่มาทั้งเดือนค่ะ มาอีกทีวันที่25 กันยาที่ผ่านมาจนปัจจุบันนี้คือวันที่7 ต.ค เพราะประจำเดือนไม่มาไป1เดือน ก่อนหน้าวันที่25 ได้มีการกินยาฟลอร่ากล่องสีชมพู กินประมาณ4วัน ก็มีมาเล็กน้อยก็เลยใส่ผ้าอนามัย เเต่สุดท้ายก็ไม่มาเพราะใส่แล้วก็เลือดออกมานิดหน่อย จนวันที่25กันยา ประจำเดือนก็เริ่มมา ก็เลยใส่ผ้าอนามัยปกติ จนถึงตอนนี้ประจำเดือนยังไม่หมดเลยค่ะ ประจำไม่ได้มาเยอะมากนะคะใน1วัน หลังจากมีประจำเดือนเกิน7วัน สังเกตุพอเข้าห้องน้ำที่แผ่นผ้าอนามัยไม่ค่อยมี แต่พอใช้กระดาษชิชู่เช็คก็มีเลือดออกมา และก็ยังเป็นเลือดสีแดงสด เลยอยากถามคุณว่าประจำเดือนมานานแล้ว และก็ดูเหมือนว่าไม่มีท่าทีจะหมด จะเป็นอะไรมั้ยค่ะ
สวัสดีค่ะ Sutinee.ปกติแล้วเลือดประจำเดือนควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดออกทางช่องคลอดติดต่อกันเกิน 7 วันขึ้นไป แม้ปริมาณรวมจะไม่มาก ก็ถือว่าผิดปกติ อาจมีสาเหตุมาได้จาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบควรหยุดการใช้ยาคุมไปก่อน ถ้าเลือดยังออกมาต่อเนื่อง และถ้ายังจะไม่ได้มีเพศสัมพันธ์ และควรไปพบสูตินรีแพทย์เพื่อตรวจเพิ่มเติม เพราะว่าในวัย 38 ปีน่าจะยังไม่เข้าสู่วัยทอง ยกเว้นว่าเคยมีการตัดรังไข่มาก่อนหน้านี้ ดังนั้นการมีเลือดประจำเดือนมาไม่ปกติ มาๆหยุดๆดังกล่าวมา ต้องไปหาสาเหตุว่าเป็นเลือดออกผิดปกติจากกลุ่มเนื้องอกอะไรหรือไม่ร่วมด้วยในเบื้องต้น ไม่ซื้อยาปรับฮอร์โมนใดๆมาใช้เองเพิ่ม และงดการมีเพศสัมพันธ์ไปก่อน